
Valstybinės vaistų kontrolės tarnybos prie Lietuvos Respublikos sveikatos apsaugos ministerijos viršininko 2021 m. lapkričio 12 d. įsakymu Nr. (1.72E)1A-1418

REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Kerendia 10 mg plėvele dengtos tabletės
Kerendia 20 mg plėvele dengtos tabletės
Kerendia 40 mg plėvele dengtos tabletės

Finerenonas

STV-285

1. BENDROJI DALIS

	1.1
	Pareiškėjas/ pareiškėjo atstovas
	UAB „Bayer“

	1.2
	Vaistinio preparato registracijos data 

	2022 m. vasario 16 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne
Data: Click here to enter a date. Nr.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Simptominis lėtinis širdies nepakankamumas, kai kairiojo skilvelio išstūmimo frakcija (KSIF) yra ≥40%

TLK-10 AM kodas: I50.


	1.7
	Teikiamos skyrimo sąlygos 
	Pagal registruotas indikacijas

	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Širdies nepakankamumas (ŠN) yra dėl patologinių širdies struktūrinių ar funkcinių pokyčių besivystantis klinikinis sindromas, kuriam būdingi specifiniai simptomai (dusulys, kojų tinimas, greitas nuovargis) ir klinikiniai požymiai (padidėjęs jungo venos spaudimas, staziniai karkalai plaučiuose ir periferinės edemos), atsirandantys dėl nepakankamo širdies minutinio tūrio fizinio krūvio metu ir/ar ramybėje. Ligotumas didėja vyresniame amžiuje: ŠN nustatomas <1% pacientų, kurie jaunesnis nei 55 metai ir >10% pacientų, kurie vyresni nei 70 metų. ŠN pagal kairiojo skilvelio išstūmimo frakciją (KSIF) grupuojamas į 3 grupes: sumažėjusi, kai KSIF ≤ 40% (toliau - ŠNsIF); vidutiniškai sumažėjusi, kai KSIF 41 – 49% (toliau - ŠNvsIF); išlikusi, kai KSIF ≥ 50% (toliau -ŠNiIF), pagal Niujorko širdies asociacijos (angl. New York Heart Association, NYHA) pacientų funkcinės būklės klasifikaciją – į 4 grupes (I klasė – įprastas fizinis krūvis nesukelia simptomų, IV klasė – simptomai ramybėje).
		2021 m. paskelbtose Europos kardiologų draugijos (EKD) ŠN diagnostikos ir gydymo gairėse nustačius ŠNvsIF pacientui gali būti svarstomi ligos eigą modifikuojantys trijų grupių vaistiniai preparatai: 1) angiotenziną konvertuojančio fermento inhibitoriai (AKFi; IIbC rekomendacija) arba angiotenzino receptorių – neprilizino inhibitoriai (ARNI; IIbC rekomendacija); 2) beta – adrenoblokatoriai (BAB; IIbC rekomendacija); 3) mineralkortikoidų receptorių antagonistai (MRA; IIbC rekomendacija). Netoleruojant AKFi ir/ar ARNI, vietoj vieno iš šių preparatų gali būti skiriami angiotenzino receptorių blokatoriai (ARB; IIbC rekomendacija). Diuretikai (esant skysčių susilaikymo – staziniams – požymiams) rekomenduojami siekiant geresnės simptomų kontrolės, tačiau mirties dėl ŠN rizikos nemažina (IC rekomendacija). Esant ŠNiIF, rekomendacijos apie ligos eigą modifikuojančių vaistinių preparatų skyrimą nepateikiamos, tačiau ši pacientų grupė neretai vartoja AKFi/ARB, BAB, MRA dėl gretutinių ligų (arterinės hipertenzijos, koronarinė širdies liga, prieširdžių virpėjimas ir kt.). Siekiant geresnės ŠN simptomų kontrolės rekomenduojami diuretikai (IC rekomendacija).
		2023 m. paskelbtose EKD ŠN diagnostikos ir gydymo gairių papildyme nustačius simptominį ŠNvsIF arba ŠNiIF pacientui rekomenduojamas gydymas natrio gliukozės 2 nešiklio inhibitoriumi (angl. Sodium-glucose co-transporter 2 inhibitor, SGLT2i) –  dapagliflozinu arba empagliflozinu (IA rekomendacija). Esant ŠNvsIF gali būti svarstomi jau minėti ligos eigą modifikuojantys trijų grupių vaistiniai preparatai (IIbB rekomendacijos). Abiem atvejais siekiant geresnės ŠN simptomų kontrolės rekomenduojami diuretikai (IC rekomendacija).
		Paraiškoje nurodyta, jog finerenonas šiuo metu Lietuvoje taikomoje gydymo schemoje turėtų papildyti standartinį pacientams skiriamą medikamentinį ŠN gydymą. Lietuvoje ŠNvsIF ir ŠNiIF (TLK – 10 kodas I50) gydymui (I ir II klasės arba III ir IV klasės širdies veiklos (kraujotakos) nepakankamumui) kompensuojami dalis AKFi (kaptoprilis, enalaprilis, fosinoprilis, perindoprilis, kvinaprilis, ramiprilis), BAB (bisoprololis, metoprololis, karvedilolis, nebivololis), spironolaktonas (vienintelis kompensuojamas MRA esant tiek ŠNsIF, tiek ŠNvsIF ir ŠNiIF), SGLT2 inhibitoriai (dapagliflozinas ir empagliflozinas), diuretikai (furozemidas, torazemidas), ivabradinas ir digoksinas. ARNI (sakubitrilas/valsartanas) esant ŠNvsIF ir ŠNiIF nekompensuojamas.
		Atsižvelgiant į EKD gairėse nurodomą informaciją, pacientų, kuriems nustatyta ŠNvsIF ar ŠNiIF, populiacijoje AKFi/ARB/ARNI, MRA ir BAB iš esmės turi ribotus įrodymus, jog jie mažina kardiovaskulinį mirštamumą ir/ar hospitalizacijas dėl ŠN. Kadangi SGLT2i (dapagliflozinas ir empagliflozinas) yra vieninteliai vaistiniai preparatai turintys tokio tipo duomenis, klinikinėje dalyje įvertintas placebo ir finerenono (kartu su geriausiu palaikomuoju gydymu) ir/ar SGLT2i ir fineronono derinio (kartu su geriausiu palaikomuoju gydymu) bei SGLT2i palyginamasis veiksmingumas gydant ŠNvsIF ir/ar ŠNiIF. Tarp vartojančių spironolaktoną (steroidinis MRA), finerenonas turėtų būti jo alternatyva.

Tiesioginis palyginimas

		Finerenono palyginamasis veiksmingumas vertintas pagal paraiškoje pateiktą klinikinį tyrimą FINEARTS-HF. Jame įrodyta, jog 40 metų ir vyresniems pacientams, kuriems nustatytas simptominis ŠNvsIF arba ŠNiIF ir dėl būklės išlieka padidėję laboratoriniai ŠN žymenys ir funkcinis apribojimas, finerenono grupėje mirties nuo širdies ir kraujagyslių ligų (ŠKL) ir ŠN paūmėjimo įvykių (pirminė išplėstinė sudedamoji vertinamoji baigtis) dažnis buvo 16% mažesnis, lyginant su placebo (dažnių santykis (DS) 0,84; 95% PI 0,74 – 0,95; P = 0,007; 14,9 ir 17,7 įvykių 100 paciento metų). Panašios tendencijos stebėtos visuose iš anksto numatytuose pogrupiuose. Tais atvejais, kai pacientai vartojo SGLT2i, statistiškai reikšmingo pirminės baigties skirtumo tarp finerenono ir placebo grupių nenustatyta (DS 0,83; 95% PI 0,60 – 1,16). Vertinant įvykius atskirai, mirties nuo ŠKL rizika tarp grupių nesiskyrė (RS 0,93; 95% PI 0,78 – 1,11; P = 0,412).
		Vertinant pagal hierarchinę statistinę analizę numatytas antrines vertinamąsias baigtis, pirmosios baigties (bendras ŠN įvykių dažnis) tikimybė buvo 18% mažesnė finerenono grupėje, lyginant su placebo (DS 0,82; 95% PI 0,71 – 0,94; P = 0,006). Vertinant antrąją baigtį, klinikinė būklė pagal KCCQ-TSS klausimyną po 6, 9 ir 12 mėn. finerenono grupėje pagerėjo 1,6 (0,8 – 2,3; P < 0,001) balu daugiau, lyginant su placebo. NYHA funkcinės klasės pagerėjimo po 12 mėn. tikimybė tarp grupių nesiskyrė (DS 1,01; 95% 0,88 – 1,15). Reikšmingo inkstų funkcijos pablogėjimo (RS 1,33; 95% PI 0,94 – 1,89) ir mirties nuo bet kokios priežasties (RS 0,93; 95% PI 0,83 – 1,06) tarp grupių nesiskyrė.
		Vertinant aktualiausias į hierarchinę analizę neįtrauktas antrines baigtis, finerenono grupėje buvo mažesnė cukrinio diabeto išsivystymo (RS 0,76; 95% PI 0,59 – 0,97; P=0,026) ir ambulatorinio gydymo diuretikais intensyvinimo (RS 0,89; 95% PI 0,80 – 0,98; P=0,02) rizika, lyginant su placebo. Pakartotinių su ŠN ir ŠKL susijusių hospitalizacijų rizika tarp grupių nesiskyrė, tačiau stebėta tendencija finerenono naudai. Pakartotinės hospitalizacijos dėl bet kokių priežasčių tarp grupių nesiskyrė.
Vertinant pacientų praneštas baigtis, pacientų jaučiami simptomai, funkcinė būklė ir gyvenimo kokybė finerenono grupėje pagerėjo daugiau nei placebo grupėje. Tyrimo metu reikšmingų saugumo problemų ar įvykių nenustatyta.
Apibendrinant pateiktus duomenis, FINEARTS-HF tyrimo duomenų pakanka įrodyti didesnę medikamentinio ŠN gydymo papildymo finerenonu naudą gydant pacientus, kuriems nustatyta ŠNiIF ir ŠNvsIF. Dėl šios priežasties fineronono (kartu su kitais ŠN gydymui naudojamais vaistiniais preparatais) palyginamasis veiksmingumas vertinamas kaip didesnis, palyginus su įprasta klinikine praktika.

3. EKONOMINIO VERTINIMO APIBENDRINIMAS

Klinikinio vertinimo metu nustačius didesnį palyginamąjį veiksmingumą lyginant su įprasta klinikine praktika, atliekamas kaštų naudingumo analizės vertinimas. Tikslinė šios analizės populiacija atitinka FINEARTS-HF apibrėžtus įtraukimo kriterijus. Įtraukiami 40 metų ir vyresni pacientai, priskiriami NYHA II-IV klasėms, kurių KSIF yra 40 proc. ar daugiau. Laikoma, jog į ekonominę analizę įtraukti pacientai atitinka kompensacijai teikiamas terapines indikacijas. Modeliuojamas intervencinis gydymas finerenonu yra vartojamas kaip pridėtinė terapija prie standartinio gydymo (SoC). Finerenonas tiekiamas 10; 20 ir 40 mg dozuotėmis. Pradinė rekomenduojama doze priklauso nuo paciento eGFR įverčio, gali būti koreguojama pagal serumo kalio kiekį ir inkstų funkciją. Ekonominėje analizėje pateiktas palyginamasis gydymas atitinka įprastą Lietuvos Respublikos klinikinę praktiką.
Dozavimas ir gydymo trukmė ekonominėje analizėje atitinka klinikiniuose įrodymuose pateiktą informaciją.
Kaštai ir nauda diskontuoti pagal teisės aktuose nustatytus paraiškos rengimo taisyklių reikalavimus. Taikytas *** % diskontavimas. Analizė atlikta iš PSDF biudžeto perspektyvos, įtraukti tiesiogiai su sveikatos sistema susiję kaštai. Tai atitinka teisės aktuose nustatytus paraiškos rengimo taisyklių reikalavimus.
Analizėje taikoma 28 metų laiko perspektyva. Pasirinkta laiko perspektyva Tarnybos manymu, nėra tinkama. Atsižvelgiant į pradinį modeliuojamą pacientų amžių – 72 metus, 28 metų laiko perspektyvos taikymas gali būti laikomas viso gyvenimo laiko perspektyvos taikymu analizėje, tačiau taikant 28 metų laiko perspektyvą, palyginamojo gydymo grupėje yra sugeneruojama daugiau kokybiškų gyvenimo metų (QALY‘s) nei bendrosios (sveikos) populiacijos (kurios vidutinis amžius yra 72 metai, o moterų dalis – 45,5 proc.) – žiūrėti ligos naštos skaičiuoklę. Nagrinėjamos populiacijos SoC grupėje, Tarnybai skaičiuojant pagrindinio atvejo analizės rezultatą ir taikant 28 metų laiko perspektyvą, SoC grupėje sugeneruojami *** QALY‘s, kai nagrinėjamos sveikos populiacijos didžiausias QALY‘s įvertis yra 10 metų. Dėl šios priežasties ir atsižvelgiant į Lietuvos pacientų mirtingumo duomenis, analizėje taikoma 10 metų laiko perspektyva. Tarnybos manymu, ši laiko perspektyva yra pakankama pacientų išgyvenamumui įvertinti, viso gyvenimo laiko perspektyvoje, sergant lėtine, Širdies nepakankamumo, liga. Trumpinant laiko perspektyvą, analizės rezultatas kinta reikšmingai, todėl tikėtina, jog analizėje yra pervertinamas pacientų išgyvenamumas. Tarnybos manymu, trumpinant laiko perspektyvą, pateikiamas konservatyvesnis analizės rezultatas.
Analizėje taikomas modeliavimas. Taikomas Markovo būklių perėjimo modelis su 28 dienų ciklo trukme. Modelyje sveikatos būklės skirstomos pagal Kanzaso miesto kardiomiopatijos klausimyno (KCCQ) įverčius. Modeliavimo tipas laikomas tinkamu analizės rezultato apskaičiavimui. 
Klinikinės įvestys analizėje naudojamos iš FINEARTS-HF klinikinio tyrimo. Atitinkamai įvertintos būklių perėjimo tikimybės pagal FINEARTS-HF tyrime KCCQ įverčių pokytį nuo tyrimo pradžios. 
KV mirtingumas ir mirtingumas dėl bet kokių priežasčių analizėje buvo įvertinti naudojant parametrinius modelius. Tarnybai kyla dvejonių dėl mirtingumo dėl bet kokių priežasčių įvertinimo analizėje, nes taikant 28 metų laiko perspektyvą (modeliuojant iki 100 metų) Tarnybos pagrindinio atvejo analizėje, palyginamojo gydymo grupėje yra sugeneruojama daugiau nediskontuotų kokybiškų gyvenimo metų (QALY‘s) nei bendroje pacientų populiacijoje (*** QALY‘s ir *** QALY‘s). Dėl šios priežasties, Tarnyba pagrindinio atvejo analizėje trumpino laiko perspektyvą, šitaip siekdama suvaldyti neapibrėžtumą dėl sugeneruojamų QALY‘s skaičiaus ir pateikti konservatyvų analizės rezultatą.
Tarnybos manymu, HF įvykiai pagrindinio atvejo analizėje turi būti modeliuojami atskirai – pagal pirmą ir sekantį įvykį. Siekiant vienodumo su jau Tarnybos atliktais vertinimais panašioms indikacijoms, siekiant konservatyvesnio rezultato, Tarnybos pagrindinio atvejo analizėje, HF įvykiai yra modeliuojami atskirai pagal pirmąjį ir sekantį įvykį. 
Tarnyba pagrindinio atvejo analizėje vertinant mirtingumą, taiko sveikatos būklę, kaip kintamąjį, o ne paciento gaunamą gydymą, siekiant mirtingumą įvertinti pagal paciento būklę, pacientams gaunant skirtingą gydymą.
Į Pareiškėjo modelį įtraukta gydymo finerenonu nutraukimo galimybė. Tarnyba, siekdama konservatyvaus analizės rezultato ir vienodumo su jau atliktais vertinimais panašiai indikacijai, taiko, jog gydymo nutraukimo tikimybė yra 0 proc., tai šiek tiek padidina ICER įvertį.
FINEARTS-HF tyrime buvo renkami gyvenimo kokybės duomenys, taikant EQ-5D-5L įverčius. Naudojant EQ-5D duomenis iš FINEARTS-HF, buvo sugeneruoti gyvenimo kokybės įverčiai, naudojant Hernández 2022 algoritmą, kuris konvertuoja EQ-5D-5L duomenis į 3L. Pacientų lygio EQ-5D-5L duomenims buvo pritaikyta regresinė analizė, siekiant prognozuoti sveikatos būklių gyvenimo kokybės įverčius, pagal KCCQ vertes. Vertinimui pateikta gyvenimo kokybės įverčių alternatyvų, tai leidžia įvertinti analizėje taikomus gyvenimo kokybės įverčius. Taip pat, patiektus įverčius lyginant su kitų pareiškėjų pateiktomis paraiškomis tai pačiai indikacijai, laikoma, jog pateikti įverčiai pagrindinio atvejo analizėje yra panašūs su kitų pareiškėjų teikta informacija.
Asmens sveikatos priežiūros paslaugų poreikis modelyje vertinamas Pareiškėjo pagal CPRD (Clinical Practice Research Datalink) studiją, aprašyta McMurray et al.,2018. Pareiškėjas teigė, jog nėra duomenų apie Lietuvos klinikinę situaciją ir asmens sveikatos priežiūros paslaugų poreikį, todėl buvo pasirinktas CPRD šaltinis. Tarnybai nėra aišku, ar analizėje įvertintas asmens sveikatos priežiūros paslaugų poreikis atitinka Lietuvos praktiką, tačiau atsižvelgiant į tai, jog paslaugų kaštai yra įvertinti pagal Lietuvoje taikomus įkainius, laikoma, jog rezultatas, apskaičiuotas su Pareiškėjo nurodytu ASPP poreikiu, gali būti interpretuojamas.

3.1 Ekonominės analizės rezultatas

	Rezultatai

	Kaštų skirtumas
	*** eur

	Papildomi gyvenimo metai (LY)
	*** LY

	Papildomi kokybiški gyvenimo metai (QALY)
	*** QALY

	ICER už LY
	*** eur/LY

	ICER už QALY
	*** eur/QALY

	Referencinė kaštų naudingumo vertė
	*** eur/QALY


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

Laikant, jog ligos našta yra lengva, laikoma, jog finerenonas nėra kaštams naudingas. Reikalinga papildoma bent *** proc. nuolaida, kad vaistinis preparatas finerenonas (Kerendia) būtų kaštams naudingas.

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☒ 29.2.3 neatitinka referencinės naudingumo vertės netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




7. REKOMENDACIJA

[bookmark: part_2e1d9dd50ec54141ab7a1b19970b9847]Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, 301.2. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, jei, pateikus naują ar atnaujintą PGS, kaštų naudingumas atitinka referencinę naudingumo vertę, kai vertinimo išvados atitinka Aprašo 29.1.1 ir 29.2.3 papunkčiuose numatytas sąlygas.

4.3 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Kerendia skirtas suaugusiųjų simptominio lėtinio širdies nepakankamumo gydymui, kai kairiojo skilvelio išstūmimo frakcija (KSIF) ≥ 40 %.

TLK-10-AM kodas: I50.

Skyrimo sąlygos
Skiriamas gydyti suaugusiesiems, sergantiems simptominiu lėtiniu širdies nepakankamumu su išlikusia išstūmimo frakcija (> 40 proc.), esant II–IV NYHA funkcinei klasei.
____________________________

